རྣམ་པ་ལྷན་རྒྱས་མཁྱེན་གསལ་ལྟར་ལོ་སྔོན་མ་རྣམས་སུ་འདི་གའི་གྲྭ་ཚང་གིས།རྣམ་པ་ཚོར་ལོ་གསར་བཀྲ་ཤིས་བདེ་ལེགས་ཞུ་བའི་ཤོག་བྱང་འབུལ་གྱི་ཡོད་ཀྱང༌།འདི་ལོར་བོད་ནང་དུ་རང་དབང་སླར་གསོའི་ཆེད་རྒྱལ་གཅེས་དཔའ་བོ་དཔའ་མོ་མང་པོ་ཞིག་གིས།ཆེས་རིན་ཐང་བྲལ་བའི་གཅེས་སྲོག་ཀྱང་རང་ཅག་བོད་ཕྱི་རབས་པའི་ཆེད་དུ་བཏང་ཡོད་པ་དང༌།མ་ཟད་ད་དུང་བདེ་བ་སྐད་ཅིག་ཙམ་ཡང་མེད་པའི་བཙོན་ཁང་དུ་སྡུག་བསྔལ་སྣ་རྒུ་མྱོང་བཞིན་པའི་དཔའ་བོ་དཔའ་མོ་རྣམ་པར་གདུང་སེམས་མཉམ་སྐྱེད་དང་རྗེས་སུ་ཡི་རང༌།སྐུ་གཤེགས་དཔའ་བོ་དཔའ་མོ་རྣམ་པར་མྱ་ངན་གུས་འདུད་དང་ཤུལ་ལྷག་ནང་མིར་སྡུག་ན་མཉམ་སྡུག་མཚོན་སླད་འདི་གའི་གྲྭ་ཚང་ནས་ལོ་གསར་གཏོང་གི་མེད་པ་མ་ཟད།སྔལོ་བཞིན་རྣམ་པ་ལྷན་རྒྱས་ཀྱིས་མཚོན་འབྲེལ་ཡོད་དཔོན་རིགས་དང་སྦྱིན་བདག་ཚོགས་སྡེ་ཆེ་ཆུང་གང་འདྲ་ཞིག་ཡིན་རུང༌།འདི་ལོར་ལོ་གསར་བཀྲ་ཤིས་བདེ་ལེགས་ཞུ་བའི་ཤོག་བྱངའབུལ་རྒྱུ་མེད་པའི་གསལ་བསྒྲགས་ཙམ་དུ།